চাঁদপুর, ১০ জুলাই (শীর্র্র্র্ষ নিউজ ডটকম): ধর্মভিত্তিক ১২টি দলের ডাকা দেশব্যাপী ৩০ ঘণ্টার হরতালের প্রথম দিন আজ রোববার চাঁদপুরে ঢিলেঢালাভাবে পালিত হচ্ছে। সকাল ১০টার দিকে শহরের স্টেডিয়াম এলাকায় পিকেটিংয়ের চেষ্টা করা হলে সদর মডেল থানা পুলিশ ৩ পিকেটারকে আটক করে।  আটককৃতরা হচ্ছে- চাঁদপুর সদরের রামদাসদী গ্রামের ইউসুফ আলী (২৬), শরীয়তপুরের হুমায়ুন কবির (২১) এবং ঝালকাঠির আব্দুর রাজ্জাক (২৮)। এরা সবাই মাদ্রাসা ছাত্র।  হরতালে  চাঁদপুরে দূরপাল্লার যানবাহন না চললেও অভ্যন্তরীণ রুটে সবধরনের যানবাহন চলাচল স্বাভাবিক রয়েছে। শহরের ব্যবসা প্রতিষ্ঠান, স্কুল-কলেজ, ব্যাংক-বীমা ও অফিস আদালত খোলা রয়েছে।  (শীর্ষ নিউজ ডটকম/প্রতিনিধি/সাখা/রাজ/১২.৫৭ ঘ.)